"Entre els que viuen al carrer, augmenten els que tenen feina legal" - Delegació diocesana de Pastoral Social
Inici>“Entre els que viuen al carrer, augmenten els que tenen feina legal”
El programa El Mirador de l’actualitat ha analitzat aquest dimecres la dura realitat dels sense llar, a partir del fet que més de 1.000 rostres (la xifra que reflecteix l’últim recompte a Barcelona) representen més de 1.000 històries i més de 1.000 raons per estimular l’acció social contra aquest problema.
Fina Contreras, responsable del programa de Sense Llar i Habitatge de Càritas Diocesana de Barcelona, i David Vázquez, coordinador del Recompte de Persones Sense Llar 2017, han coincidit en la idea que “es pot acabar reduint a zero la xifra de persones sense llar que dormen al carrer”. En aquesta línia, tots dos han lamentat que “estan augmentant els qui es troben en aquesta situació i tenen feina legal remunerada”.
David Vázquez ha valorat el fet que 4 de cada 10 persones que dormen al carrer hagin rebut atenció mèdica a Urgències els últims mesos, xifra que representa el doble que l’any passat. Són dades del cens elaborat del 6 al 8 de juny i fet públic amb l’estudi corresponent el dia 22. “Pot ser una dada positiva, perquè reflecteix un accés més generalitzat a la sanitat pública, tot i que també pot significar que hi ha més malalties”, ha comentat. De mitjana, aquestes persones fa més de 3 anys que viuen al carrer, una realitat que també han comentat David Vázquez i Fina Contreras. La treballadora de Càritas ha recordat la importànciaÂÂÂ d’un treball persistent, “amb la col·laboració de les administracions i la societat civil, amb entitats i persones sensibilitzades”.